**ҮНДЭСНИЙ ЗОХИЦУУЛАХ ЗӨВЛӨЛИЙН ХЯНАЛТЫН**

**ХОРООНЫ ХУРЛЫН ТЭМДЭГЛЭЛ**

**2019 оны 10 сарын 11-ний өдөр Улаанбаатар хот**

Хурал ҮЗЗ-ийн Ажлын Албаны байранд 2019 оны 10 дугаар сарын 11-ний өдөр 11:00 цагт эхлэв.

**Хуралд оролцогчид:**

1. Ж.Мөнхжаргал, Хяналтын хорооны дарга
2. Ц.Даваасүрэн, Монголын Сүрьеэтэй Тэмцэх Нэгдсэн Холбоо
3. Г.Нямпүрэв, Залуус Эрүүл Мэнд ТББ
4. С.Энхжин, ЭМЯ-ны ХШҮДАГ-ын мэргэжилтэн
5. Н.Цогзолмаа, ХЗН-ийн зохицуулагч
6. Б.Шинэтуяа, ХЗН-ийн санхүүгийн мэргэжилтэн
7. Ч.Бямбаа, ХЗН-ийн ДОХ-ын төслийн мэргэжилтэн
8. Б.Гансүх, ХЗН-ийн ДОХ-ын төслийн мэргэжилтэн
9. С.Ганзаяа, ХЗН-ийн сүрьеэгийн төслийн мэргэжилтэн
10. Др.Индермохан Нарула, СОНА-ын багын ахлагч
11. Т.Аира, СОНА

Хуралд оролцогчдын ирцийн бүртгэлийг хавсралтаар оруулав. */Хавсралт 1/*

**Хөтөлбөр 1.** Гишүүд Хяналтын Хорооны Хурлын хөтөлбөрт нэмэлтээрХяналтын хорооны гишүүдийн бүтцийг шинэчлэх асуудлыг оруулахаар батласан. Түүний дараа ҮЗЗ-ийн зохицуулагч Б.Оюундарь өмнөх буюу 2019 оны 06 сарын 14-ны өдрийн хурлын шийдвэрийн биелэлтийг танилцууллаа. Үүнд:

***Хөтөлбөр 2.*** *2018 онд хэрэгжүүлсэн төслүүдийн үйл ажиллагааны биелэлтийг хянах самбараас танилцуулсан.*

***Хөтөлбөр 3.*** *2017 онд хэрэгжээд дууссан төслүүдэд аудитийн үнэлгээ хийсэн тайланг танилцуулах* байсан боловч тухайн үед Аудитын тайлан бэлэн болоогүй байсан тул өнөөдрийн хурлаар танилцуулах болно.

***Хөтөлбөр 4.*** *2018-2019 оны хяналтын төлөвлөгөөний биелэлтийг танилцуулсан.*

***Хөтөлбөр 5. 2019-2020 оны Хяналтын төлөвлөгөөг хэлэлцэн батлах***

*Хяналтын төлөвлөгөө,**Хөтөлбөрийн хэрэгжилттэй танилцах ажлын тов болон газруудыг хэлэлцэн баталсан.*

***Хөтөлбөр 6.*** *ҮЗЗ-ийн ажлын албаны эд хөрөнгийн бүртгэлтэй гишүүд нэг бүрчлэн танилцаж, баталгаажуулсан.*

**Хөтөлбөр 2.** 2018 онд хэрэгжсэн төслүүдийн аудитын тайланг танилцулах */Хавсралт 2/*

**Б.Шинэтуяа:** 2018 оны санхүүгийн тайланд “Ди Эй Би Жи” ХХК хөндлөнгийн аудит хийсэн.

Хугацаа: 2018.11.16-2019.09.09

Дүгнэлт: Эерэг

Глобаль сангийн дэмжлэгтэй ДОХ, Сүрьеэгийн төслүүдийн 2018 оны 12 дугаар сарын 31-ний өдрөөр дуусгавар болсон санхүүгийн байдал, санхүүгийн үр дүн, мөнгөн гүйлгээ, цэвэр хөрөнгө/өмчийн өөрчлөлт бүхий материаллаг талаараа Улсын секторын нягтлан бодох бүртгэлийн олон улсын стандартын Зөвлөлөөс гаргасан Улсын секторын нягтлан бодох бүртгэлийн олон улсын стандартын дагуу үнэн зөв илэрхийлэгдсэн байна.

Аудитын зөвлөмж:

* Глобаль сангийн Санхүүгийн удирдлагын гарын авлага, Санхүүжилтын журам зэрэгт нийцүүлэн нягтлан бодох бүртгэлийн бодлого баримт бичгийг шинэчлэн боловсруулж мөрдөх;
* Нягтлан бодох бүртгэлийн програмд дээрх журмуудад нийцүүлэн нэмэлт өөрчлөлт хийлгэн сайжруулах ;
* Гадаад ханган нийлүүлэгчийн тооцооны эцсийн тайланг хүлээн авах болон баталгаажуулах хугацааг санхүүгийн тайлангаа аудитын байгууллагад хүргүүлэхээс өмнө дуусгах, хоёр тайланг зөрүүгүй тайлагнахад анхаарах;

Зөвлөмжийн дагуу авч буй арга хэмжээ:

* Нягтлан бодох бүртгэлийн бодлогын баримт бичгийг /НБББББ/ боловсруулуулахаар олон улсын төсөл хөтөлбөртэй хамтарч ажиллаж байсан туршлагатай компаниудыг судлан үнийн санал цуглуулж байна.
* НБББББ боловсруулсаны дараа одоо хэрэглэж байгаа санхүүгийн програмд нэмэлт өөрчлөлт оруулахаар нэмэлт гэрээг бэлтгэж байна.
* Гадаад ханган нийлүүлэгч байгууллагуудад болон Глобаль сангийн төслийн менежерт удаа дараа танилцуулан тухайн байгууллагуудаас ирэх улирлын эцсийн тайлангийн хугацааг наашлуулах тал дээр санал солилцох шатанд явагдаж байна.

**Аудитаар илэрсэн алдаа дутагдлууд**

* Анхан шатны баримтын бүрдүүлэлт хангалтгүй;
* НӨАТ-ын сугалаанд оролцох Хувь хүний баримтыг хавсаргасан;
* СХА байгууллагууд үндсэн хөрөнгөндөө тавих хяналт сул, хаягжуулалт, картжуулалт хангалтгүй, ашиглалтын хугацаа дууссан хөрөнгийг тухай бүр данснаас хасах үйл ажиллагааг зохион байгуулаагүй;
* Үйл ажиллагааны төсвөө үндэслэлтэй гаргах;
* Авсан санхүүжилтээ цаг хугацаанд нь зарцуулдаггүй;
* Баримтын эмх цэгц, архивлалт хангалтгүй, шалгахад төвөгтэй;
* Санхүүгийн тайлангаа цаг хугацаанд нь тайлагнадаггүй;
* Батлагдсан төсвийн дагуу зарцуулдаггүй /энэ нь зардлын ангилал зөрүүлдэг.

**Авсан арга хэмжээ:**

* Хөтөлбөр зохицуулах нэгжээс зөрчил арилгуулах талаар албан бичгийг зөрчил илэрсэн салбар хүлээн авагч байгууллагуудад илгээж авсан арга хэмжээг танилцуулахыг мэдэгдсэн.
* Цаашид аудитаар илэрсэн зөрчил, дутагдлыг үндэслэн салбар хүлээн авагч байгууллагуудад санхүүгийн сургалт семинарыг хийхээр төлөвлөж байна.

**Ц.Даваасүрэн:** СХА ашиглалтын хугацаа дууссан үндсэн хөрөнгийг данснаасаа шууд хасаж болох уу?

**Б.Шинэтуяа:** ХЗН-ээс жил бүр жилийн эцэст тооллогоор явж СХА-дадтай танилцан зөвлөмж өгдөг ба тэр үеэр үндсэн хөрөнгийг тайлангаас хасахдаа жагсаалт гарган, зургийг хавсаргаад удирдах зөвлөлөөр оруулан улмаар танилцуулж устгалд оруулж болдог.

**С.Энхжин:** НББББ Монгол улсын НББ-ын тухай хуультай уялдаатай байх ёстой. Түүнчлэн ГС-аас тавигдсан аливаа шаардлага, зөвлөмжүүд тухайн бодлогын баримт бичигтээ тусгагдсан байх ёстой. Тэгэхээр эдгээрийн хооронд ямар зөрүү гардаг вэ?

Манайх МУ-д үйл ажиллагаа явуулж байгаагийн хувьд үндэсний хууль тогтоомжоо баримтлан ажиллах хэрэгтэй. Гэхдээ та бүхэн санхүүжилтээ ГС-аас авдаг учир хоорондоо ямар зөрүү, зөрчил гардаг вэ?

**Б.Шинэтуяа:** Бодлогыг бид 2009 онд боловсруулсан гэж байгаа боловч тухайн үед бүхий л хууль дүрэм, журам, МУ-ын онцлог ОУ-ын стандарт шаардлагуудыг нэгтгэн ном маягаар гаргасан байдаг. Харин НББ-ын хуулинд өөрчлөлт гарсан тохиолдолд албан бичгээр бодлогод ийм өөрчлөлт орсон гээд батлуулаад явдаг.

Харин ГС-ийн журамтай МУ-ын мөрдөгдөж буй хууль дүрмүүд зөрчилддөг нь бидний хамгийн том асуудал учир нь хамгийн эхлээд хугацааны хувьд бидэнд хүндрэл их тулгардаг. Төрийн тайлангийн хувьд ЭМЯ-аас 1 сарын 15-нд нэхээд 2 сарын 10 гэхэд хүлээлгэн өгсөн байдаг. ГС-ийн гадаад ханган нийлүүлэлтийн тооцоог 3 сард хийх жишээтэй.

Дараагийн нэг зүйл гэвэл бидэнд зардлын ангиллын зөрүү маш их байдаг. Биднийг Төсвийн тухай хуулиар төсөвт байгууллага гэж үзэж байгаа бөгөөд төсвийн зардлын ангилал дээр энэ бүхэн маш өөрөөр тусгагдсан байдаг. Тэгэхээр тухайн үед ирж байгаа аудиториудын үзэмжээс шалтгаалан маш олон янзаар ангиллыг өөр өөрсдийнхөөрөө тайлбарладаг гэх мэт маш их хүндрэлүүд байнга үүсэж байдаг.

**С.Энхжин:** Тэгэхээр одоо та бүхэн энэхүү бодлогын баримт бичгээ шинэчлэх гэж байгаатайгаа холбогдуулан эдгээр уялдаа холбоогүй зүйлсээ нарийн тусгаж ажиллах хэрэгтэй.

**Ж.Мөнхжаргал:** Ерөнхийдөө миний хувьд гадны байгууллагын санхүүжилтээр үйл ажиллагаа явуулдаг тул бүх зүйл өндөр түвшинд явагддаг гэж ойлгодог байсан боловч сэтгэл дундуур байна. Учир нь аудитаар илэрсэн алдаанууд жижиг юм шиг атлаа цаанаа бол их том алдаа байна гэж харж байна. Үүгээр 2 төслийн санхүүгийн хэд хэдэн асуудлуудыг давхар гаргаж ирж байна. Яагаад энэ асуудал байсаар байтал энэ төсөл үргэлжлээд байдаг юм гэсэн асуулт тавигдаж байна. Танайх олон жил үйл ажиллагаа явуулаад тогтчихсон атлаа архив бичиг баримтын хөтлөлт хангалтгүй ийм зүйлийг бид энэ их өртөгтэй хөндлөнгийн аудитаар хийлгэж суухаасаа ичмээр байсан юм биш үү?

**Б.Шинэтуяа:** Эдгээр асуудлууд бүх байгууллагуудын бус түүврээр илэрсэн алдаанууд юм. Эдгээр нь зөвлөмжинд орох шаардлагагүй жижиг алдаанууд гэдэг үүднээс бидэнд асуудлуудын бүртгэлийг өгөөд эдгээр асуудлуудыг засаж сайжруулаарай гээд ирүүлдэг. Харин зөвлөмж гэдэг нь тайланд хэвлэгддэгээрээ ийм ялгаатай. Үүн дээр анхан шатны баримтын бүрдүүлэлт дутуу гэдэг асуудал бол бүхий л байгууллагуудын тайлан дээр байдаг асуудал. Гэхдээ бидний зүгээс энэ асуудлуудыг гаргахгүй байх талаас нь бүх байгууллагуудад сануулдаг. Мөн хувь хүний НӨАТ-ын сугалааны баримтууд байсан гэдэг нь бол ТББ-ууд регистрээрээ баримтаа авах ёстой боловч, зарим тохиолдолд мартсан эсхүл ямар нэг шалтгаанаар хувь хүний баримт ганц, нэг хавсаргасан байдаг. Үндсэн хөрөнгийн хяналт сул гэдэг дээр бол хэдийгээр одоо манай СХА байхаа больсон ч гэсэн бид урд өмнөх бүх байгууллагуудаараа явж тооллого хийдэг. Тухайн үед аудит шалгалтаа хийж байх явцдаа хөрөнгийн хайрцгийн дугаар зөрсөн гэдэг юмуу эсвэл сандал эвдэрсэн болгоныг тайландаа тусгадаг. Тиймээс бид дотроо авах арга хэмжээ болон СХА-д тавих шаардлагаа тавьдаг.

**Ж.Мөнхжаргал:** Авсан санхүүжилтээ цаг хугацаанд нь зарцуулдаггүй, Санхүүгийн тайлангаа цаг хугацаанд нь тайлагнадаггүй, Батлагдсан төсвийн дагуу зарцуулдаггүй гэдэг асуудлууд танайхтай холбоотой юу эсвэл СХА-ч дын асуудлууд уу?

**Б.Шинэтуяа:** Төрийн бус болон Төрийн байгууллагууд дээр аль алинд нь аудитын шалгалт санамсаргүй түүврийн аргаар материалиудтай нь танилцдаг. Тэгэхээр дээрх зөвлөмжүүдийг яг тэр байгууллага гэж хэлэх боломжгүй.

**Н.Цогзолмаа:** Ер нь нэг зүйл нэмээд хэлэхэд манай ТББ-ууд харьцангуй хариуцлагатай. Эдгээр асуудлуудын ихэнх хэсэг нь ХӨСҮТ дээр гардаг учир нь тэд хамгийн том хүлээн авагч бөгөөд тайлбар нь хүний нөөц хангалтгүй байсан гэх мэт зүйлсийг хэлдэг.ТББ-ууд хувьд үндсэн үйл ажиллагаа нь үүн дээр төвлөрч байдаг болохоор аливаа зүйлд цэгцтэй, хурдтай байдаг.Тэгэхээр ХӨСҮТ манай санхүүжилтын дийлэнх хэсгийг авдаг тул асуудлаа шийдэхээр хэлэлцээд л явж байна.

**Ц.Даваасүрэн:** Ерөнхийдөө бидний үйл ажиллагааны 7 шалгуур үзүүлэлтэнд ХӨСҮТ буюу Төрийн байгууллага ихээхэн хугацаа алдаад байдаг. Учир нь Төрийн сангаас ХӨСҮТ-рүү санхүүжилтыг шилжүүлэхээр цаг хугацаа алддаг асуудлыг шийдэх талаар жил бүр л яриад байдаг. Үүнийг зарим ТББ-руу шилжүүлээд ХӨСҮТ хийх байдлаар үйл ажиллагааг цаг алдалгүй хийж болох уу? Тэгэхгүй болохоор жилийн жилд ХӨСҮТ санхүүжилтээ аваагүй тул хугацаандаа амжаагүй гээд байдаг. Үүн дээр цаашид нэг жигд ажиллах боломж байгаа юу?

**С.Энхжин:** Ерөнхийдөө анхан шатны баримтын бүрдүүлэлт хангалтгүй гэдэг дээр СХА-ын хурал дээр ярьж байсанчлан анхан шатны баримт дутуу, шаардлага хангаагүй тохиолдолд хүлээн авах хэрэггүй. Өгсөн хугацаанд засаад авчрахгүй бол ямар нэг тодорхой хөшүүрэг хэрэглэн дараагийн санхүүжилтыг өгөхгүй гэх мэтээр ажиллахгүй бол засахгүй байж байгаад ингэж байгаад болчихдог гэсэн байр сууриас хандаад байх тул тэр тал дээр анхаарах хэрэгтэй. СХА-д хүний нөөц хэр их өөрчллөгддөг бол хэрэв байнга өөрчлөгддөг бол санхүүгийн тал дээр сургалт тогтмол зохион байгуулж байх хэрэгтэй.

**Ж.Мөнхжаргал:** Эдгээр Аудитын тайланд дурдагдсан дутагдалтай ажиллаж байгаа СХА-дын талаар ҮЗЗ-ийн хурал дээр 5 минутынилтгэл тавих хэрэгтэй.Үүнд хэн юун дээр алдаад байна, ангиллын зөрүү юун дээр гарсан, бичиг баримтын бүрдүүлэлтийн талаар эзнийг нь тодорхойлж танилцуулах хэрэгтэй.

**Др.Индермохан Нарула:** СОНА-ын хувьд энэхүү аудитын тайлантай танилцаж өөрийн үнэлгээ хийсэн. Тэгэхээр та бүхэнд 2 зүйлийг анхааруулж санал солилцохыг хүсэж байна.

Нэгдүгээрт: Аудитын тайлан дээр маш их нарийвчилсан байдлаар зөвлөмжөө бичсэн байдаг. Тэгтэл ерөнхий бүтэц ямар байдалтай байдаг талаар тодорхой бичдэггүй. Өөрөөр хэлбэл ХЗН маань ХӨСҮТ-ийн дээр яг амьдрал дээр гарч чадахгүй учраас их бэрхшээлтэй. Тэгэхээр энэ тал дээр нарийн анализ хийж зөвлөгөө өгөх хэрэгтэй. Ерөнхий бүтцийг нь сайтар анхаарч ажиллах хэрэгтэй.

Хоёрдахь зүйл гэвэл өмнө нь би 2 сая ам.долларын санхүүжилттэй төсөл дээр ажиллаж байх явцдаа анхан шатны баримт бүрдүүлэлт дээр асуудал үүссэн тул Төсөл зохицуулах нэгжээсээ стандартлагдчилсан баримт бүрдүүлэлтийн мэдээлэл боловсруулан бүх холбогдох байгууллагуудруу явуулж байснаар энэ асуудлыг шийдвэрлэж байсан туршлагаасаа хуваалцах байна.

**Хяналтын хорооны хурлын шийдвэр**: Аудитын тайланд дурдагдсан дутагдалтай ажиллаж байгаа СХА-дын талаар ҮЗЗ-ийн хурал дээр 5 минутынилтгэл тавих хэрэгтэй гэж үзлээ.

**Хөтөлбөр 3.** 2019 оны эхний хагас жилийн төслүүдийн хэрэгжилтийн байдлыг танилцуулах

**С.Ганзаяа:** *Глобаль сангийн дэмжлэгтэй сүрьеэгийн төслийн 2019 оны эхний хагас жилийн хэрэгжилт /Хавсралт 3-т оруулав./*

Хэрэгжилтийн захидал ЭМЯ-нд 2019 оны 5 сарын 22-нд ирүүлсэн

2018 оны 1 сарын 1-с 12 сарын 31-ны хооронд үнэлгээ B1;

* Үр нөлөөний 1
* Үр дүнгийн 1
* Үйл ажиллагааны 5
* 100% < -2
* 80%-89%- 1
* 70%-79% - 2

**Хэрэгжүүлсэн гол үйл ажиллагаа**

* Төслийн 2019 оны эхний хагас жилд 158 үйл ажиллагаа төлөвлөснөөс биелэлт 98,7%.
* Нийт 26 удаагийн сүрьеэгийн идэвхитэй илрүүлэг зохион байгуулж 7198 хүнийг хамруулан, 27 тохиолдлыг илрүүлж, эмчилгээнд хамруулсан байна.
* 2018 онд улсын хэмжээнд бүртгэгдсэн сүрьеэгийн өвчлөл 10,000 хүн амд 11.3 байсан бол зорилтот бүлгийн дунд сүрьеэгийн идэвхитэй илрүүлгийг зохион байгуулахад алслагдсан сум суурин газрын иргэдээс 17, хорих ангиас 70, орон гэргүй эмзэг бүлгийн иргэдээс 239 тохиолдол тус тус бүртгэгдсэн нь энэ үйл ажиллагааны үр дүнг харуулж байна.
* ӨЭМТ-үүдэд 569 өвчтөний эмчилгээг хийлгэснээс эмчилгээний амжилт 83% байна. Нийт 225 ӨЭМТ-ийн 41,3% ДОТС-ыг хэрэгжүүлсэн байна.
* 159 ЭМСДА ажиллаж давхардсан тоогоор 2737 үйлчлүүлэгчдийн эмийг гэрт нь хүргэн өгч харж уулган, 6717 хүнийг илрүүлэгт хамруулж 397 сүрьеэтэй байж болзошгүй гэж сэжиглэн 48 сүрьеэтэй тохиолдолыг илрүүлж эмчилгээнд хамруулсан.
* Орон нутгаас буюу 284 сум тосгоноос 1601 удаагийн давтамжаар 3789 үйлчлүүлэгчийн 7578 сорьц тээвэрлэн шинжилгээнд хамруулж, 235 сүрьеэгийн тохиолдлыг оношлож, эмчилгээнд хамруулсан. Үүнээс эмэнд тэсвэртэй сүрьеэгийн 67 тохиолдлыг илрүүлсэн. Нийт тээвэрлэсэн сорьцын 72.8% буюу 2761 нь сумаас аймаг руу тээвэрлэсэн.
* Төслийн хүрээнд сүрьеэгийн оношлогоо, эмчилгээний чиглэлээр нийт 11 удаагийн сургалтаар 818 эмч, эмнэлгийн тусгай мэргэжилтнийг хамруулан чадавхижуулсан байна. Мөн ерөнхий боловсролын сургууль, МСҮТ-ийн сурагчид зэрэгт 6650 өсвөр үеийнхэнд сүрьеэгийн мэдлэг олгох сургалтын тус тус зохион байгуулсан байна.
* 2019 оны эхний хагас жилийн батлагдсан төсөв 1,248,130$ ба үүнээс худалдан авалтын үйл ажиллагаанд 797,099$ (74%) төлөвлөсөн. ҮХА-ийн хэрэгжүүлэх үйл ажиллагааны төсвийн гүйцэтгэл 95% (428,968$/451,031$) байсан.

**Төслийн гэрээний нөхцөлт ажлын биелэлт**

* Сүрьеэгийн үндэсний хяналт шинжилгээ үнэлгээний төлөвлөгөө- 2019 оны 9-р сарын 30 (ЭМЯ-нд санал хүргүүлсэн)
* ЖенеЭксперт шинжилгээг өргөжүүлэх төлөлөгөө- 2019 оны 9-р сарын 30 (Лабораторийн тусламж үйлчилгээг хөгжүүлэх төлөвлөгөөнд тусгасан)
* Эрүүл мэндийн салбарын мастер төлөвлөгөөнд хүний нөөцийн асуудлыг тусгасан байх- 2019 оны 12-р сарын 31(Ажлын хэсэгт санал хүргүүлсэн)
* Сүрьеэгийн тусламж үйлчилгээнд төр хувийн хэвшлийн түншлэлийг татан оролцуулах заавар боловсруулах- 2019 оны 9 сарын 30 (Тусламж үйлчилгээний шинэчилсэн зааварт тусгасан).

**Ц.Даваасүрэн:** 2018 онд 7 шалгуур үзүүлэлтийн хувьд B1 үнэлгээ авсан харагдаж байна. Тухайн үедээ орж ирээгүй санхүүжилт дараа жилийн үйл ажиллагаанд ороод үргэлжилж явах уу? МӨАУМХ нийт 41 төвд ДОТС хэрэгжүүлж байгаа гэсэн гэтэл бусад зүйлс нь төлөвлөгөөнд тусгагдаагүй юмуу? Яагаад бүгдийг нь хамруулаагүй юм бэ?

**Н.Цогзолмаа:** Ерөнхийдө хэрэгжээгүй үйл ажиллагааны санхүүжилт хураагддаг. Жишээлэхэд ХӨСҮТ-ийн агааржуулалт суурилуулах 300 орчим мянган ам.долларын санхүүжилт энэ төслөөс хасагдсан. Тэр асуудал цэвэр ЭМЯ-тай холбоотойгоор хураагдсан. Улмаар би ГС-аас Аллан ирэхэд тэр санхүүжилтыг буцаан авах боломж байгаа эсэх талаар ярилцахад тэр асуудал боломжгүй юм билээ. Тэгэхээр жилийнхээ санхүүжилтыг жилдээ багтаан зарцуулах хэрэгтэй. Өөр төсөл дээр магадгүй жил дамжин шилжиж болдог байх энэ төсөлд тийм боломж байхгүй.

**С.Ганзаяа:** B2 үнэлгээ авсан түүний эхнийх нь 2018 онд 5200 орчим сүрьеэгийн шинэ тохиолдлыг илрүүлнэ гэсэн зорилт тавьсанаас жилийн эцэст бид нийт 3880 тохиолдол илрүүлсэн нь 73 хувь байна. Oлон эмэнд тэсвэртэй сүрьеэтэй 240 өвчтөнг илрүүлэх зорилт тавьсанаас 183-ийг илрүүлсэн тул гүйцэтгэл нь 78 хувьтай. 2018 онд төслийн хүрээний ханган нийлүүлэлт нэмэгдсэн ялангуяа 10 зөөврийн дижитал рентген, ЖенеЭксперт аппаратуудын ханган нийлүүлэлт хийгдэх байсан. Хэдийгээр төсөв нь 2018 оны нэгдүгээр улиралд хийгдэхээр захиалга хийгдсэн боловч тухайн тоног төхөөрөмжүүд 2018 оны сүүлээр орж ирсэн. Тэгэхээр эдгээр тоног төхөөрөмжийг авч ашиглаж амжаагүй учраас 2018 оны зорилтот үр дүнд хүрээгүй. Түүнчлэн ОЭДС-г бид ирсэн тохиолдол бүрийг шинжилгээнд дахин дахин хамруулсаар байгаад илрүүлсэн. Эхний шалгуур үзүүлэлтээс тооцоолон 2 дахь үзүүлэлтийг гаргасан тул энэ бага хувьтай гарсан. Гэсэн хэдий ч B1 гэдэг үнэлгээ тийм чамлахаар бага үзүүлэлт биш юм. МӨАУМХ-ын хувьд бол зарим өрхийн эмнэлэг дээр шууд хяналттай өвчтөнгүүдэд төв дээрээ эмийг уулгаж байгаа. Бусад өрхийн эмнэлгүүдийн хувьд өвчтөнд эмийг өгч болох боловч бид өвчтөндөө 2-3 сонголтыг өгөөд Сүрьэгийн диспансери, сайн дурын идэвхитэн эсвэл сум, өрхийн ЭМТ дээр эм уух боломжоос аль нэгийг сонгох боломжоор хангасан. Тэгэхээр нийт өвчтөнгүүдийн үлдсэн 60 гаруй хувь тэдгээр сонголтуудаар эмчилгээ хийлгэж байгаа тул ӨЭМТ дээр ДОТС-ыг 100 хувь хийхгүй байна.

**С.Энхжин:** Орон гэргүйчүүд,алслагдсан сумдаас, хорих ангиас гээд илэрсэн тохиолдлуудаас нийт хэдэн аймгийн хэдэн сум, хэдэн хорих анги, орон гэргүй эмзэг бүлэг гэхээр зөвхөн нийслэл үү эсвэл Дархан, Эрдэнэт гээд бусад аймгууд орж байна уу?

**С.Ганзаяа:** 2018 онд нийт 2 аймгийн алслагдсан 16 суманд, орон гэргүйчүүдийн хувьд нийслэлийн 6 дүүрэг, төвлөрсөн хүн амтай Завхан, Дорнод аймгийн эмзэг бүлгийн хүн амыг хамруулсан мөн улсын хэмжээнд үйл ажиллагаа явуулж байгаа 21 хорих ангиудад үзлэг шинжилгээ хийсэн.

**Н.Цогзолмаа:** 2019 онд Дижитал аппараттай болсон тул үзүүлэлт сайжрах байх миний үзсэнээр ганц Завханы үзүүлэлт бага байсан. Он гараад дахин хуралдахад энэ 2 жилийн хэрэгжилтийг харьцуулаад явж болно.

**Ж.Мөнхжаргал:** Ерөнхийдөө сорьцийн гадаад, дотоод хяналт яаж явагдаж байна вэ? Эмчилгээнээс алдагдсан өвчтөнгүүдийн хяналтыг хэрхэн яаж хийж байгаа вэ?

**С.Ганзаяа:** ХӨСҮТ-ээс лабораторийн гадаад, дотоод чанарын хяналтыг хийдэг. ХӨСҮТ-ийн харъяа сүрьеэгийн сорьцыг шинжилж буй 37 лаборатори улирал бүр дотоод чанарын хяналтанд хамрагддаг. Гадаад чанарын хяналтанд Сүрьеэгийн Үндэсний Лавлах Лабораторихамрагдан Японы Сүрьеэ Судлалын институт жилдээ 1 удаа хийдэг. Ингээд чанарын хяналтын хувь 95%-тай байна.

**Ж.Мөнхжаргал:** Цэрний сорьцыг сумаас өрхөд тээвэрлэдэг талаарх хяналт хаана хийгдэж байгаа вэ? Хэд нь алдагдаж, шаардлага хангахгүй байгаад зардал зарцуулаад байна вэ? Үүн дээр хэрхэн ажиллаж байна. Цаашид ажлыг сайжруулах ямар боломж байна вэ?

**С.Ганзаяа:** Ирж байгаа сорьцын талаарх мэдээллийг бид улирал тутамдаа ХЗН дээр тайланг нэгтгэн авдаг.Тэдгээр ирсэн сорьцын 10% орчим нь эерэг гарч байгаа бөгөөд тухайн сумаас аймагруу зөөвөрлөж байгаа сорьцод чанарын шаардлага хангахгүй тохиолдлууд гарч байгааг үгүйсгэх аргагүй.Тухайн сумаас аймагт ирүүлсэн сорьцыг аймгийнх нь сүрьеэгийн лаборатори шинжилдэг.

**Ж.Мөнхжаргал:** Эхний үед өвчлөл илрэхгүй байж байгаад дараа нь сүрьеэ илэрсэн тохиолдлууд гараад байгаа. Үүн дээр тохиолдлын идэвхижүүлэх сургалт зохион байгуулсан талаарх мэдээлэл хийнэ үү. Надад байгаа мэдээлэлд 10-д хүн байгаа. Гэтэл энэ 397 хүнээс 48 хүн өвчтэй гараад байгаа нь дөнгөж 12% болоод байна. Цаана байгаа 80% гаруйн төлөө бид хэдэн хүний хөдөлмөр, мөнгө зарцуулаад байгаа мэдээллийг татаж аваад үзэж байх хэрэгтэй. Түүнчлэн женекспертийг аймгуудад өгсөн ч сорьцын шинжилгээн дээрээ алдаад байгаа шүү. Гэрэл унтраад, асахад л алдаа гардаг дээр хүртэл хяналт тавих хэрэгтэй. Энд гадаад дотоод хяналтын утга учир байгаа гэтэл байдаг л нэг ийм зүйл танилцуулаад байгааг хаанаас ч олоод уншина. Дараагийн нэг асуулт бол женекспертийн шинжилгээг өргөжүүлэх тухай тодруулна уу.

**С.Ганзаяа:** ЖенеЭкспертийн шинжилгээ гэдэг бол молекул биологийн шинжилгээ юм. Одоо хийгдэж байгаа үндсэн шинжилгээ бол түрхэцийн шинжилгээ. Тэгэхээр түрхэцийн шинжилгээн дээр молекул биологийн шинжилгээг нэмж хийхийн тулд бидэнд төлөвлөгөө хэрэгтэй болж байна. Одоогоор улсын хэмжээнд ДЭМБ-ын өгсөнг оруулаад нийт 19 төв дээр Женексперт байгаа. Цаашид бол 33 нэгжид ЖенеЭксперт хэрэгтэй байгаа. ГС-аас тавьж буй гол шаардлага бол энэ их өндөр өртөгтэй тоног төхөөрөмжийг авчихаад бүрэн хүчин чадлаар нь ашиглахгүй байгаа дээр анхаарал хандуулж ганц сүрьеэгийн сорьц шинжлэхээс бусад байдлаар ашиглаж болох тул тэр талаас нь анхаарч ажиллах хэрэгтэй.

**Н.Цогзолмаа:** Ер нь аймаг орон нутгаар явж байхад ашиглалт их муу байгаа бөгөөд одоо нийслэлд нэмээд 6 ширхэгийг өгнө. Ашиглаж чадахгүй байна гэдэг нь хүний нөөцийн мэдлэг хүрэхгүй байна гэж би бодож байна.Учир нь зарим зүйл дээр хэрэглэх бололцоотой зүйл дээр хэрэглээгүй байсан зүйлс ажиглагдсан. Гепатитын төслийн хувьд картрижийг нь арай өөрийг сонгоодганц сүрьеэг бус олон зүйл нэг зэрэг оншлоод явья гэсэн. Учир нь тоног төхөөрөмж нь үнэтэй байна гээд байгаа тул бүрэн ашиглах тал дээр анхаарах хэрэгтэй байна. ГС-аас биднээс хэрэглэх төлөвлөгөөгөө өгөх хэрэгтэй. Танай улсад үнэхээр хэрэгтэй юу? Үүнийг ашиглаж чаддаг уу? Гэдэг дээр анхаараад байгаа. ХЗН-ийн зүгээс эдгээр 33 ширхэг тоног төхөөрөмжөө гүйцээж аваад өгөх талаас нь ажиллаж байгаа боловч ашиглалт үнэхээр муу байна. Тиймээс дараа жилээс сургалт явуулах тал дээр анхаарах байна.

**Ж.Мөнхжаргал:** Эмчилгээний хяналт алдагдсан хүмүүсийн талаар ямар нэг мэдээлэл өгөх боломж байна уу?

**С.Ганзаяа:** Улсын хэмжээнд эмчилгээ алдалт 7%-тай байна.Тэдгээр тасалсан тохиолдлыг аймаг, дүүргийн сайн дурын идэвхтэнгүүд эрж хайх ажлыг зохион байгуулж ажиллаж байна. Учир шалтгааны судалгааг ХӨСҮТ хийдэг бөгөөд ихэвчлэн уулзаж ярилцаад асуухад архины хамааралтай, хаяг тодорхойгүй хүмүүсийн эмчилгээ алдагдаж байна.

**Др.Индермохан Нарула:** Бид сая үнэлгээгээр хөдөө орон нутагт яваад 2 шалтгаан олж харсан. Эмч нар диспансер дээрээ хагас бүтэн сайн өдрийн эмийг тооцоолоод өгдөг юм байна.Гэтэл тэдгээр өвчтөнгүүд яг эмээ ууж байгаа эсэх нь эргэлзээтэй. Түүнчлэн зарим хүмүүс өөр аймагруу богино хугацаагаар явахдаа энэхүү эм тасалдах асуудлууд үүсдэг болохыг олж харсан.Ерөнхийдөө эмчилгээ тасалдаад байгаа хамгийн гол шалтгаан нь зөвлөгөө өгөх тал дээр ажил их дутмаг байна. Өөрөөр хэлбэл энэхүү эмийг хэрэглэх явцад үүсэх гаж нөлөө болон эм тасалдуулахгүй байх талаас мэргэжлийн зөвлөгөө дутмаг байдал ажиглагдсан. Мэдээж энэ бол хүний нөөцтэй холбоотой асуудал юм.

**С.Энхжин:** ЖенеЭксперт шинжилгээг өргөжүүлэх төлөлөгөө гэдэг дээр орон нутагт шинжилгээ хийдэг газруудынхаа тоог нэмэгдүүлэх юм байна. Түүнчлэн энэ аппаратаар үзүүлж байгаа сорьцын тоог нэмэх юм байна. Тэгэхээр үүний амшиглалтыг бүрэн ханган ажиллах нь зөв боловч үүнийг ашигласнаар тухайн орон нутгын төсөвт хэр их дарамт учрах вэ гэдэг талаас нь судалж үзээрэй.Элэг бүтэн хөтөлбөрийн хүрээн дэх В, С вирусын болон БЗДХ-ын оношлогоог уялдуулах санал гарж байгаад нарийн тооцоо судалгаа гаргаж хийхгүйгээр бас л хуучнаараа ашиглахгүй үлдэх вий. 11 сараас Халдварт өвчнөөс сэргийлэх, хянах дунд хугацааны үнэлгээ хийгдэж эхэлнэ. Тэгэхээр үүнд тулгамдаж байгаа асуудлыг үнэлгээний явцдаа давхар харж явна гэдгийг хэлье. Түүнчлэн Сүрьеэгийн тусламж үйлчилгээнд төр хувийн хэвшлийн түншлэлийг татан оролцуулах заавар боловсруулах гэдэг дээр 2019 онд ЭМС-ын “Төрийн үйлчилгээг ТББ-аар гүйцэтгүүлэх журам” гарсантай хэр уялдаж байгаа вэ? Манай статистикийн мэргэжилтэн ээлжийн амралттай байгаа бөгөөд 21-нд ажилдаа орох тул энэ 10 сардаа амжвал Сүрьеэ, БЗДХ-ын хяналт шинжилгээ, үнэлгээг батлуулах төлөвлөгөөтэй ажиллаж байна.

**Ж.Мөнхжаргал:** Эмч ажилтанг өнгөрсөн 2 жилийн хугацаанд сургасан. Эдгээр хүмүүс хаана байгаа талаар ҮЗЗ-ийн хурал дээр мэдээлэл өгөөрэй.Одоо хаана хэнийг сургах гэж байгаа талаар мэдээлэх хэрэгтэй. Түүнчлэн зөөврийн дижитал рентген, Женексперт аппаратуудын өнөөгийн нөхцөл байдал, аймгуудын өвчлөлийн байдлын талаар ҮЗЗ-ийн гишүүдэд мэдээллэвэл бид асуудлыг ЭМЯ болон бусад газарт тавиад өгье.Гол нь хэн хаанаас өгсөн нь үл хамааран бүгдийг нь зоож байгаад хэн, хаанаас, хэзээ өгсөн болон ажиллуулж эхэлсэн хугацааг нь гаргаад, гадаад, дотоод хяналтанд хэд хамрагдсан, хүний нөөц тогтвортой ажиллуулсан аль аймаг байна. Хэдэн сорьц шинжилсэн гэх мэт мэдээллийг хүргэх саналтай байна.

Мөн эмчилгээнээс алдагдсан хяналтыг барьж авч яваачээ. 2-р эгнээний эмийн ханган нийлүүлэлт, ялангуяа хүүхдийн эм дутагдалтай байгаа асуудал үүсээд байгаа тал дээр ҮЗЗ-д оруулж ирээрэй.

**Н.Цогзолмаа:** Ер нь бол бид үнэлгээгээрээ төгсгөсөн хүмүүсээ харсан. Кабинетээр нь хангахгүй байх арьсны эмчээр хангах гэх мэт Засгийн Газраас хийж хэрэгжүүлэх ажил үнэхээр доголдолтой байна.Зарим төгссөн хүмүүсээс бидэнд гомдол ирүүлж байгаа бөгөөд танай зардлаар сурсан гээд гарья гэхээр төлбөр нэхээд тэгсэн мөртлөө өрөө өгч ажил хийлгэхгүй байна гэсэн асуудлууд байна. Тиймээс олон стандарт журмуудыг сольж ажиллах хэрэгтэй. Түүнчлэн санхүүжилтын асуудалтай холбоотойгоор ямар ч тушаал гарсан санхүүжилттэй холбоотойгоор хүний нөөцийг нэмэгдүүлэх боломжгүй байна. Хүний нөөц их хөдөлгөөнтэй байна. Тоног төхөөрөмжийн хэрэглээн дээр дахин хүн сургаж авахгүй бол одоогоор сургагдсан хүмүүсийн тал нь явчихсан байна. Энэ бүх асуудлуудыг Засгийн Газар өөрөө хариуцан ажиллах хэрэгтэй байна.

**Б.Гансүх:** *Глобаль сангийн дэмжлэгтэй сүрьеэгийн төслийн 2019 оны эхний хагас жилийн хэрэгжилт /Хавсралт 4-т оруулав./*

Хэрэгжилтийн захидал ЭМЯ-нд 2019 оны 5 сарын 22-нд ирүүлсэн.

* Хөтөлбөрийн хэрэгжилтийн үнэлгээ – А2 (90%-100%)
* Шалгуур үзүүлэлтүүдийн биелэлтийн дундаж – 95%
* Үйл ажиллагааны 6 шалгуур үзүүлэлт тайлагнасан

100% < - 3

90%-100% - 1

80%-90% - 2

**Хэрэгжүүлсэн гол үйл ажиллагаа**

* Төслийн 2019 оны эхний хагас жилд 151 үйл ажиллагаа төлөвлөснөөс биелэлт 95%.
* 2019 оны эхний хагас жилд нийт 1,613 ЭБҮ-д хүрч ажиллаж, төслийн үйл ажиллагаанд хамруулсан бол 1,506 ЭБҮ-г ХДХВ, тэмбүүгийн халдвар илрүүлэх шинжилгээнд хамруулсан.
  + ХДХВ-ийн шинэ халдвар – 0
  + БЗДХ-ын тохиолдол - 80
* 2019 оны эхний хагас жилд нийт 1,566 ЭБЭ-д хүрч ажиллаж, төслийн үйл ажиллагаанд хамруулсан бол 1,128 ЭБЭ-г ХДХВ, тэмбүүгийн халдвар илрүүлэх шинжилгээнд хамруулсан.
  + ХДХВ-ийн шинэ халдвар – 2
  + Тэмбүүгийн шинэ халдвар - 42
* Бүсийн 8 орны хамтарсан эрсдэлт бүлгийн хүн амд чиглэсэн төслийн бэлтгэл хангагдаж төсөл хэрэгжиж эхэлсэн.
* Орон нутгийн 15 эмч БЗДХ-ын эмчээр бэлтгэгдэж, төгссөн.
* Засгийн Газрын Хэрэг Эрхлэх Газартай хамтарч аймаг, дүүргийн Засаг даргын орлогчдын нөлөөллийн семинарыг зохион байгуулсан.
* ДОХ-ын тархалтын загварчлалын тайланг үндэслэн баримтын хуудас боловсруулсан.
* Цагдаагийн ерөнхий газрын дэмжлэгтэй аймаг, дүүргийн цагдаагийн удирдах ажилтны нөлөөллийн семинарыг зохион байгуулсан.
* 2019 оны эхний хагас жилийн батлагдсан төсөв 657,029$ ба үүнээс худалдан авалтын үйл ажиллагаанд 120,388$ төлөвлөсөн. ҮХА-ийн хэрэгжүүлэх үйл ажиллагааны төсвийн гүйцэтгэл 61%.
* ХДХВ, тэмбүүгийн тандалтын судалгаа, Эрсдэлт бүлгийн хүн амын тооцоолол, зураглалын судалгааны бэлтгэл ажлыг хангасан.
  + Судалгааны удирдах зөвлөл
  + Үндсэн судлаач
  + Судалгааны арга, аргачлалыг боловсруулах, батлуулах
  + Олон улсын зөвлөхүүдтэй холбогдох
  + Бусад бэлтгэл ажлууд

**Төслийн гэрээний нөхцөлт ажлын биелэлт**

* ХДХВ, БЗДХ-ын үндэсний хяналт шинжилгээ үнэлгээний төлөвлөгөөг ЭМС-аар батлуулах ажил удаашралтай байна.

**Ж.Мөнхжаргал:** Хэрэгжилтийн захидал ЭМЯ-нд 2019 оны 5 сарын 22-нд ирүүлсэн гээд байна. Энэ дотор 90-90-90-ын тайлан яаж туссанг нэг хэлээд өгнө үү. Ямар өгөгдөлтэй байдаг вэ? Шалгуур үзүүлэлтийг яаж тусгасан байдаг вэ? Монгол улс хаана явж байна вэ?

**Б.Гансүх:** 90-90-90-ын шалгуураар Монгол улс 35-90-90-тай явж байна. Эхний 90 буюу нийт илрүүлэлт 35-36%-тай явж байна. 2 дахь 90 буюу илрүүлэлтэнд хамрагдсан хүмүүсийг эмчилгээнд сайн хамруулж чадаж байна. 3 дахь 90 буюу эмчилгээнд хамрагдсан хүмүүсийн вирусын ачаалал дарангуйлал өндөр явж байна.

**Ч.Бямбаа:** Гэхдээ индикаторийг тооцох аргачлал ДЭМБ-аас 2 янзаар явж байна. Нэг нь илэрсэн-эмчилгээнд хамрагдсан- вирусын ачаалал тэр бол 90%-даа ер нь хүрч байна. Хэрвээ бид тооцооллоосоо бодвол үзүүлэлт бага гарна. Тиймээс аль алинаар нь мэдээлж байна.

**Ж.Мөнхжаргал:** Та бүхний мэдэж байгаагаархяналтаас алдагдсан хэдэн хүн байна?

**Б.Гансүх:** Хамгийн сүүлийн тайлангаар 6 хүн алдагдсан байна.

**Ж.Мөнхжаргал:** Яагаад энэ тоо ерөөсөө буурахгүй байгаад байна.2 янзаар тооцоод танилцуулж байгаагаа тайлбарлаж өгнө үү.6 хүний тоо яаж хасагдах вэ?

**Ч.Бямбаа:** Бид эдгээр мэдээллийг ХӨСҮТ-ээс албан ёсоор хүлээн авч ГС-аас тавьсан шаардлагын дагуу мэдээллэдэг. Жишээлбэл бид тэр 6 хүнийг тооцохгүйгээр 195 хүнийг хамруулаад 12 сарын дараа вирусын ачаалал тооцоход тэд орохгүй. 2018 онд бүртгэгдсэн байгаа нийт 270 орчим хүмүүсээс 2018 оны эцсээр 195 хүнд эмчилгээ хийж түүний 90%-иас дээш хүмүүст ARV эмчилгээ хийж байна. Үүнийг бид яагаад ингэж мэдээллэж байгаа гэхээр НҮБ-ын ДОХ-ын хөтөлбөрийн гаргасан тодорхойлолтын дагуу хүртвэр, ногдвор дээр нь байх тоон дээр үндэслэн танилцуулж байна. Мөн алдагдсан хүмүүсийг тооцох мэдээллийг бид жил бүр аваад л явж байгаа.

**Ж.Мөнхжаргал:** Эдгээр мэдээллээ дэлгэрүүлж хүргэх хэрэгтэй. Монголын статистик мэдээлэлдхэрхэн оруулахаа ярилцах хэрэгтэй.Aлдагдсан тоог бидэнд бодитой хэлэх хэрэгтэй. Эдгээр алдагдсан хүний цаана халдвар яваад байна. Энэ талаар арга хэмжээ авах хэрэгтэй байна. Түүнийгээ ядаж энэ Хяналтын хорооны хурал дээр тайлбарлаж байх хэрэгтэй. Гэтэл ГС-аас ирдэг мэдээлэл гэхээр ингэж бүрхэгдүүлж ирүүлээд байна. 6 байтугай хүн алдагдсан гэтэл энэ тоо огт өөрчлөгдөхгүй ингээд л яваад байх юм. Бид Монгол хүмүүс учраас энэ асуудалд өөрчлөлт гаргаж, ярилцаж баймаар байна.

**Б.Гансүх:** Бид нийт эмчилгээнд хамрагдсан хүмүүсийн тоо болон алдагдсан хүмүүсийн холбогдох тоог нэгтгээд ГС-ийн тайланд хүргүүлж байгаа.

**Ч.Бямбаа:** Бид мэдээллээгүй ч гэсэн өнгөрсөн оны сүүлээр 6 хүн алдагдсан гэдэг мэдээллийг авч байгаа, түүнийг СОНА газар дээр нь очиж нягталж байгаа. Ер нь бол гаргадаггүй,мэдээллэдэггүй бол биш гэхдээ цаашид арга хэмжээ авч явж ажиллаж байгаа байгууллага бол ХӨСҮТ, тэд тодорхой хэмжээгээр алдагдсан хүмүүсийнхээ хойноос хөөцөлдсөн мэдээллээ бидэнд ирүүлдэг.Яг энэ үзүүлэлтийн хувьд тэдгээр алдагдсан хүмүүсийг оруулахгүй хасаж тооцох ёстой байдаг.

**Ж.Мөнхжаргал:** С.Энхжин гишүүнээс асуухад ЭМС-ын тушаал удаашралтай байна гээд байна энийг яаравчлах арга байна уу.

**С.Энхжин:** Одоо энэ 10 сард сүрьеэгийн тушаалтай хамт гаргахаар ажиллаж байна.Саяын тэр алдагдсан хувийг тооцох аргачлал ОУ-д байдаг эсэхийг харъя.

**Н.Цогзолмаа:** Эдгээр 3 судалгаа хойшилдог асуудлууд ЭМЯ-тай шууд холбоотой. Оны өмнө хийх зүйлийг оны сүүлээр хийгээд байх жишээтэй. Тэгэхээр ЭМЯ-аас аливаа тушаал шийдвэр ирүүлэхдээ маш удаашралтай байдаг талаар анхаарах хэрэгтэй.

**Ж.Мөнхжаргал:** БЗДХ-ын сургалтанд хамрагдсан эмчийн мэдээллийг оруулах, шинжилгээний түвшинг сайжруулах талаар ҮЗЗ**-**ийн хурал дээр танилцууланмэдээлэл хүргүүлэх хэрэгтэй. Бидний хувьд 30 жил ДОХ-ын шинжилгээтэй зууралдлаа, одоо дараагийн түвшинд оруулах бэлтгэл ажлыг сайжруулах талаар оруулж ирээрэй. Мөн лабораторийн гадаад, дотоод хяналтын мэдээллийг оруулах хэрэгтэй. ХӨСҮТ хяналтаа хийж чадаж байна уу? Гадаад хяналт ямар хувьтай явж байгаа талаар мэдээллүүдийг ҮЗЗ-ийн хурлаар танилцуулах хэрэгтэй. Тэндээс ЗГ, яамд хэлэлцээд явах боломжтой болно.

**Ч.Бямбаа:** ХӨСҮТ-ээс тус хуралд оролцуулан мэдээллийг танилцуулуулах хэрэгтэй гэсэн саналтай байна.

**Хяналтын хорооны хурлын шийдвэр**: ХЗН-ээс ҮЗЗ-ийн ээлжит хурлаар хаана ямар эмч нарыг сургаж байгаа талаар болон үр дүнгийн талаар мэдээлэл хийхийг гишүүд санал нэгтэйгээр дэмжин баталлаа..

**Хөтөлбөр 4.** СОНА-ын тайлангийн тухай

**Б.Оюундарь:** Та бүхний мэдэж байгаачлан ГС-ийн бүсийн менежер 9 сарын 20-24-нд ирээд ҮЗЗ-ийн дарга, дэд дарга нартай уулзах үеэрээСОНА-ын Архангай, Өвөрхангай аймгуудад хийсэн ажлын тайлангийн талаар ярилцсан.Түүн дээр хэд хэдэн зөрчлүүд гарсан жишээлбэл:

* Эм, эмнэлгийн хэрэгслүүдийг хүлээн авах явц удаашралтай байдгаас ханган нийлүүлэгдсэн эм, эмнэлгийн хэрэгслүүд хүрэх ёстой газар хүрэхээс өмнө дуусах хугацаа болдог. ЭМС-ын тушаал маш их удаашралтай гардаг гэсэн тайлбартай байсан учраас энэ тал дээр та бүхэн анхаарч ажиллаарай гэсэн.
* ХӨСҮТ-ийн БЗДХ кабинет болон Сүрьеэгийн албадуудад хүний нөөц дутагдалтай. Ялангуяа сүрьеэгийн албад ЭМС-ын баталсан тушаалын дагуу нийт 24 эмч ажиллах ёстойгоос одоогоор 11 эмч ажиллаж байна. Үүнээс болж хөтөлбөрийн хэрэгжилт удаашрах эрсдэлтэй байна.

СОНА-ын ажилласан тайлан ҮЗЗ-д үе шаттайгаар ирмэгц Хяналтын хорооноос тэдгээр алдаа дутагдлыг арилгах тал дээр анхаарч ажиллахыг хүссэн. Тэгэхээр бидний дараагийн хурал дээр тэрхүү тайлан ирвэл Хяналтын хорооны зүгээс тэрхүү асуудлуудыг шийдвэрлэх тал дээр ажиллах нь зүйтэй байх гэж бодож байна.

**Хөтөлбөр 5. Хяналтын хорооны гишүүдийн бүтцийг шинэчлэх**

**Ж.Мөнхжаргал:** Би томилогдоод анхны хурлаа хийж байна. Хүрэлцэн ирж санал бодлоо хуваалцаж байгаа гишүүддээ баярлалаа. Би яагаад Хяналтын хорооны гишүүдийн бүтцийг шинэчлэх саналыг гаргасан гэхээр хамгийн эхний ээлжинд дүрмээ баримтлан Хяналтын хорооны гишүүдийн бүрэлдэхүүнд СХА-чдын төлөөлөгч байгааг дүрэм зөрчсөн гэж харж байна. Тэгэхээр одоо байгаа гишүүдээ солих саналтай байна. Түүнчлэн А.Цэцэгмаа гишүүн 1 сар хүртэл албан томилолттой байгаа тул ҮЗЗ-ийн хурлаар санал оруулан танхимаасаа тухайн салбараа төлөөлж чадахуйц гишүүдийг сонгох саналтай байна.

**Ц.Даваасүрэн:** Миний хувьд ҮЗЗ-д ажиллаад удаагүй байгаа ч гэсэн Сүрьеэгийн чиглэлээр ажиллаж байгаа байгууллагуудын төлөөлөл энд байх хэрэгтэй гэсэн саналтай байна.

**Г.Нямпүрэв:** Миний бодлоор СХА-дын талаасаа бол сүүлийн үед ажиглаад хараад байхад тантай санал нэг байна. ҮЗЗ-ийн гишүүний хувьд үйл ажиллагааны дэмжлэгт хяналтанд ороод явж болно. Гэтэл яг цаг үеийн асуудлаас шалтгаалан гишүүний хувьд ашиг сонирхлын зөрчил гаргаж магадгүй.

**С.Энхжин**: Дүрмэнд заасны дагуу гишүүд ньГС-ийн санхүүжилт төсвийн санхүүжилттэй холбоотой асуудлыг шийдвэрлэдэг тул ЭМЯ-ны эдийн засаг, санхүүгийн хэлтсээс хүн байх хэрэгтэй гэсэн саналтай байна. Түүнчлэн ҮХА-аар ЭМЯ ажилладаг тул ЭМЯ-ны төлөөлөл байх хэрэгтэй гэж бодож байна.

**Др.Индермохан Нарула:** ҮЗЗ, Хяналтын хороо чухал үүргүүдтэй. ҮЗЗ-ийн хувьд төслүүдийн хэрэгжилтэнд хяналт тавих хэрэгтэй байдаг. Хяналтын хороо нь үйл ажиллагаанд хяналт тавьж ҮЗЗ-д асуудлаа тавих чадамжтай байх хэрэгтэй.Хяналтын хороо зөвлөмж өгөх үүрэгтэй. Тиймээс ХХ-д мэдээлэл их чухал тул ДОХ, Сүрьеэгийн төслийн төлөөллүүд байх нь их чухал.Ашиг сонирхлын зөрчлийн хувьд мөнгөтэй холбоотой асуудал үүсэхэд үүн дээр анхаарч болно. Тэгэхгүйгээр юу болж юу болохгүй байгаа талаар хэлэлцээд явах нь асуудал биш гэж харж байна. 2017 онд СОНА-аас ҮЗЗ-ийн гишүүдэд хийж байсан сургалтанд ҮЗЗ болон Хяналтын хорооны талаар нарийвчлан тайлбарлаж байсанг гишүүддээ мэдээллэх хэрэгтэй санагдаж байна. Хяналтын хорооны хувьд ҮЗЗ-д яг ямар асуудлууд төсөл дээр тулгамдаж байгааг гаргаж ирэх нь хамгийн гол асуудал шүү.

**Ж.Мөнхжаргал:** Хяналтын хороо нилээд чадавхитай байж, асуудлуудыг шийдэх гишүүдтэй болох хэрэгтэй байна.Миний хувьд С.Энхжингийн саналыг дэмжин ЭМЯ-ны санхүү болон хуулийн хэлтсээс хүн байх хэрэгтэй бөгөөд ХӨСҮТ-ээс нэг хүн байх хэрэгтэй санагдаж байна.ДОХ, сүрьеэгийн албанаас бус удирдах багаас нь Д. Нямхүү даргыг ч юмуу сонгон ажиллуулж болохгүй байгаа асуудалд анхаарал хандуулан ажиллах хүн сонгомоор байна. Дараа нь Анагаахын арьс өнгө, халдвартын кабинетын эрхлэгч хүн байх хэрэгтэй байна.Ингээд нэг сэлбээд яваад үзье.

**Др.Индермохан Нарула:** Хяналтын хорооноос ҮЗЗ-д аливаа асуудлыг оруулахдаа хийж болохуйц маш тодорхой саналыг боловсруулан хүргүүлэх хэрэгтэй санагдсан. Улмаар гишүүд саналаа солилцож илүү үр дүнтэй ажиллах боломжтой.

**Хяналтын хорооны хурлын шийдвэр:** ҮЗЗ-ийнХяналтын хорооны бүрэлдэхүүнийг өөрчлөх талаар саналыг дараагийн ҮЗЗ-ийн хурал дээр хүргүүлэн шийдвэрлүүлэхээр гишүүд санал нэгтэйгээр дэмжин шийдвэрлэлээ.

**Ж.Мөнхжаргал:** Өнөөдрийн хуралд хүрэлцэн ирсэн нийт оролцогчиддоо баярлалаа.

Хурал 13 цаг 00 минутад өндөрлөв.

Тэмдэглэл хөтөлсөн: Л.Номин-Эрдэнэ, ҮЗЗ-ийн Ажлын албаны ажилтан